Aragacas

Aragacas () arba Alagiozas () – vulkaninės kilmės viršukalnė Armėnijos kalnyne, iškilusi Armėnijoje, 40 km į šiaurės vakarus nuo Jerevano, Aragacotno rajone. Tai aukščiausias kalnas Armėnijos teritorijoje, jo aukštis siekia 4090 m. Aragacas yra užgesęs holoceno laikotarpio stratovulkanas, su 4 viršūnėmis, jo krateryje susidarė ledyninė kara. Yra nedidelių ledynų.

Pietiniame Aragaco šlaite veikia Biurakano astrofizikos observatorija, taip pat yra VII a. Aberdo tvirtovės griuvėsiai.

 Šaltiniai 

Kategorija:Armėnijos kalnai
Kategorija:Azijos ugnikalniai